《慈感圭老请赞无量寿像》
宋代·释居简

十方取土，曰清泰城。又曰极乐，与苦浊邻。厌苦知乐，不毫忽间。

与念勇往，即念而瞷。惟忆惟念，匪疾匪迟。忆而不忘，念兹在兹。

如求亡子，如丧考妣。如疢需石，如渴需水。以如是故，曾何远人。

人人亡羊，入生死轮。法法惟心，心亦非心。郑卫嘈杂，水鸟树林。

悠悠渐修，额额阐提。同摄罔遗，妙在不疑。疑则疑城，日劫倍蓰。

东隅既失，桑榆可冀。粤若二仲，达圆顿机。路壅般舟，手自剪夷。

池栽芬陁，社结名胜。与十有八，是修是证。天台嗣响，的传自衡。

和者如云，调高倡宏。六朝逮今，衣冠缁褐。愚夫愚妇，爰同此筏。

哂乃二瓠，载沉载浮。即窒即海，善柳柳州。见月因摽，执指成咎。

舍有相佛，观无量寿。

作者简介：释居简（与与六四～与二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。